kardosdrur/scandi-wiki huggingface dataset:
Internetadgang

Denne artikel er om internetadgang. For telekommunikationssignaleringsmetoder, se bredbånd.

Internetadgang er en serviceydelse, som yder adgang til det globale system af forbundne datanet kendt som internettet.

Forbrugeres anvendelse af internetadgang blev først populær gennem dial-up internetadgang via dial-up internetforbindelser i det 20. århundrede. Ved det 21. århundrede blev de fleste produkter markedsført ved at anvende termen "bredbånd".

Udbredelsen af "bredbånd" og "højhastigheds"-internet 

Bredbånds internetadgang, ofte forkortet til "bredbånd" og også kendt som højhastighedsinternet er en term der beskriver en service, som yder en bithastighed som er højere end (eller betydeligt højere end) et 56 kbit/s modem.

Bredbåndsinternetadgang kan give adgang til internetserviceydelser såsom:
 Meget hurtigere world wide web browsing
 Telefoni, radio, internet-tv og videokonference
 Virtual private network og fjernstyringsprogrammer
 Online gaming

Historie 

Termen bredbånd var oprindeligt en reference til flerfrekvens-kommunikation i modsætning til baseband. Termen adopterede en anden betydning, som blev synonym med højere hastighedsdatatransmission sammenlignet med det akustiske modem.

Kilder/referencer 

 "Rural Broadband Access Key Component in Community Success" Center for Rural Affairs, Brian Depew, retrieved 2010-10-20 from http://www.cfra.org/weeklycolumn/2008/09/09/rural-broadband-access-key-component-community-success

Eksterne henvisninger 

 CIA World Fact Book: Number of Internet users by country 
 Compare Australia Broadband Plans
 Broadband World Forum  (International Engineering Consortium)
 Broadband gap
 European broadband portal
PLT

PLT har flere betydninger:
 Patent Law Treaty
 Power line telecom
PLN

PLN har flere betydninger:
 Valutasymbol for polske zloty
 Pellston Regional Airport – en commerciel lufthavn i Pellston, MI
 Power line networking
BPL

BPL har flere betydninger:
 Blackpool – en by i England, Storbritannien
 BPL (programmeringssprog) – Beginners Programming Language
 Broadband over power lines – en telekommunikationsmetode
Chang og Eng Bunker

Chang og Eng Bunker (født 11. maj 1811 i Samutsongkram, Siam, død 17. januar 1874 i Mount Airy, North Carolina, USA), blev født som såkaldte siamesiske tvillinger. Tilbage i 1800-tallet hed Thailand Siam og Bunker-brødrene, der turnerede og med tiden blev ganske kendte, er ophav til betegnelsen siamesiske tvillinger.

Biografi 
Chang & Eng Bunker blev født i Thailand – der den gang hed Siam – den 11. maj, 1811, i Samut Songkran-provinsen, der ligger i den centrale del af landet, nær Bangkok. Da deres forældre var af kinesisk oprindelse, blev de i hjemlandet kendt som de kinesiske tvillinger.

De var sammenvokset ved brystbenet og det var alene et stykke brusk, der holdt dem sammen, dog var deres lever også sammenvoksede, men fungerede individuelt, som to selvstændige. I dag ville en adskillelse let kunne foretages, men det var ikke muligt i 1800-tallet, hvorfor de to Bunker-brødre forblev sammenvoksede hele livet.

De indgik i 1829 en kontrakt med en engelsk købmand, Robert Hunter, og turnerede rundt som en attraktion over store dele af verden. Da deres kontrakt udløb fortsatte brødrene selv deres forretning, indtil de i 1839 slog sig ned i Wilkesboro, North Carolina, USA, hvor de købte en farm. De blev amerikanske statsborgere og tog navnet Bunker. I 1843 blev de gift med to søstre, Adelaide Yates med Chang og Sarah Anne Yates med Eng. De fik henholdsvis 10 og 11 børn, hvoraf efterkommere fortsat lever i USA.

I 1860 vendte Chang og Eng for en kort stund tilbage til showbusiness og indgik en kontrakt med P.T. Barnum om et seks-ugers engagement i hans såkaldte "Museum" (cirkus), da de manglede penge til deres mange børns uddannelser.

En januar morgen i 1874 vågnede Eng og opdagede, at hans bror Chang var død af den lungebetændelse, han havde lidt af et stykke tid. En læge blev tilkaldt for at foretage en nødseparation, men Eng vægrede sig og døde tre timer senere.

Mark Twains novelle De Siamesiske Tvillinger er baseret på Chang og Eng Bunker. Senere er andre bøger, musical og teaterforestilling baseret på deres livshistorie.

Efterkommere 

Chang og Eng Bunker fik 21 børn med deres to hustruer, Adelaide Yates og Sarah Anne Yates, efterkommerne talte i 2018 flere end 1.500 personer, mange af dem bor fortsat i området omkring byen Mount Airy, North Carolina, USA, hvor tvillingerne levede de seneste 30 år før deres død, den 17. januar, 1874. Efterkommerne samles hvert års sidste lørdag i maj måned.

I anledning af 185-års jubilæet for forbindelser mellem USA og Thailand, rejste fjerde og femte genetaions efterkommere tilbage Chang og Engs oprindelige siamesiske hjemby i Samut Songkhram-provinsen i Thailand, for at fejre deres forfædres 207-årsdag, den 11. maj, 2018. Efter et buddhistisk ritual foran en statue af de kendte siamesiske tvillingebrødre, skabt af den thailandske kunstner Sa-ngad Jaiprom, blev gaden opkaldt efter dem. Ved efterkommertræffet i Mount Airy den 28. maj, afsløres en replika statue i USA.

Galleri

Kilder og noter 
 Seven Famous Sets of Conjoined Twins

Personer fra Thailand
Personer fra USA
Siamesiske tvillinger
Vasamuseet

Vasamuseet er et museum ved Galärvarvet på Södra Djurgården i Stockholm. Det regnes som en af Stockholms største turistattraktioner.

På Vasamuseet kan man se alt, som blev fundet på Regalskeppet Vasa, der sank ved Beckholmen og blev bjærget i 1961. Udenfor museet findes flere andre nyere museumsfartøjer, såsom fyrskibet "Finngrundet" og isbryderen "St. Erik". 

Museet fik sin form efter en international arkitektkonkurrece, der blev vundet af Månsson & Dahlbäck Arkitektkontor. Byggeriet modtog Kasper Salin-prisen i 1990.

Fakta
Museets indvielsesår: 1990
Byggeriets pris: 200 millioner
Museets areal: 12 500 kvm
Byggeriets volumen: 117 000 kubikmeter
Antal besøg per år: cirka 800 000 personer

Eksterne links 

 Vasamuseet

Museer i Stockholm
Etableret i 1990
Jim Ross

James William "Jim" Ross (født 3. januar 1952) er en amerikansk wrestling-kommentator og tidligere chef i verdens førende wrestlingorganisation, World Wrestling Entertainment (WWE). Derudover arbejder han også i WWE som konsulent for talentudvikling. 

Jim Ross blev indsat i WWE Hall of Fame i 2007 og betragtes af mange som en af de bedste kommentatorer inden for wrestling nogensinde. Blandt wrestlere og wrestlingfans er han kendt under øgenavnet "Good Ol' JR" (på dansk: Gode, gamle JR"). Ved siden af karrieren som WWE-kommentator har han tidligere haft sin egen restaurant og udviklet sin egen barbecuesauce og kogebøger.

Inden Jim Ross blev ansat som kommentator i organisationen i 1993, havde han fungeret som kommentator i en række andre wrestlingorgansationer, heriblandt World Championship Wrestling (WCW). Mens han har kommenteret i WWE, har han også wrestlet enkelte kampe. Siden 2010 har han kun kommenteret nogle få, udvalgte kampe.

Referencer

Eksterne henvisninger 

WWE
Personer fra USA
Tibor Serly

Tibor Serly (født 25. november 1901 i Losonc Ungarn, død 8. oktober 1978 i London England) var en ungarsk komponist, violinist og lærer.

Serly studerede hos Zoltán Kodály og Bela Bartok, specielt den sidste influerede og prægede hans liv som komponist.

Han færdigskrev også et par af Bartoks værker efter dennes død i 1945. Han har skrevet 4 symfonier, orkesterværker, koncerter, sonater etc.

Serly underviste også, bl.a. på Manhattan School of Music i New York, og var kortvarigt solist med The NBC Symphony Orchestra, med Arturo Toscanini som dirigent.

Han helligede sig så igen komposition, og begyndte at lytte til, og blive inspireret af Igor Stravinskij, Darius Milhaud, Sergej Prokofjev og Ralph Vaughan Williams.

Udvalgte værker 

 Symfoni nr. 1 (1931) - for orkester
 Symfoni nr. 2 (1932) - for træblæsere, messingblæsere og slagtøj
 Symfoni nr. 3 (1956-1958) - for strygerorkester
 Symfoni nr. 4 (1960) - for strygerorkester
 Violinkoncert (1953-1958) - for violin og orkester
 2 Bratschkoncerter (1929, 1975) - for bratsch og orkester
 Klaverkoncert (1946-1954) - for 2 klaverer og orkester
 Trombonekoncert (1951) - for trombone og orkester
 Rapsodi (over folkesange) (1947) - for bratsch og kammerorkester

Kilde 
 Om Tibor Serly 

Komponister fra Ungarn
Klassiske komponister fra det 20. århundrede
Violinister
Lærere
Ridser, revner & buler

Ridser, revner & buler er Gnags' 18. studiealbum, udgivet i 2000 på pladeselskabet RecArt som det første Gnags-album siden debutalbummet På vej fra 1973, der ikke er udgivet på Genlyd Grammofon. Albummet er indspillet uden Per Chr. Frost og Jens G. Nielsen, der begge forlod bandet i 1996. Mika Vandborg og Bastian Sjelberg medvirker begge på pladen, men blev først fuldgyldige bandmedlemmer i forbindelse med det efterfølgende album, Skønhedspletter fra 2002. På Ridser, revner & buler suppleredes Gnags' udtryk bl.a. med et strejf af electronica, hvilket f.eks. kan høres i titelnummeret og "Nyt årtusinde".

Albummet fik en forbeholden modtagelse i musikmagasinet Gaffa, hvor anmeldelsen tildelte pladen tre ud af seks stjerner. Den konstaterede bl.a.: "Musikalsk er det længe siden, at Gnags stod for det forfriskende og nye", mens afrundingen lød: "Med Ridser, Revner & Buler viser Gnags, at de stadig kan det, de altid har kunnet, og så heller ikke mere." Mere positiv var Torben Bille i Information, der indledte sin anmeldelse med ordene "Gnags genfinder storformen og sig selv på en plade, der gør op med tidens værdifrie refrainer og rockens ungdomsfiksering".

Numre 
 "Gnister i granitten" (4:22)
 "Ridser, revner & buler" (4:07)
 "Cocktailshaker" (4:45)
 "Pludselig" (3:53)
 "Nyt åtusinde" (3:47)
 "Fløjtesang" (3:20)
 "Så er det godt at ha' venner" (4:04)
 "Nu slikker solens sidste stråler" (4:16)
 "Under fuldmånens strålende perle" (3:00)
 "Every time it rains" (4:04)
 "Efterår" (3:42)
 "Lissom solen igen efter regnen" (4:35)

Tekst og musik: Peter A.G. Nielsen

Hitliste

Noter

Litteratur 
 Bille, Torben (2000): "Lygtemænd for fulde blues". Anmeldelse, Information. (08-04-2012)
 Elbech, Mikkel (2008): "Peter AG: Erkendelse på sanselig form". Interview, Mikkelelbech.dk (26-03-2012)
 Nielsen, Lars (2000): "Gnags: Ridser, Revner & Buler" . Anmeldelse, Gaffa. (08-04-2012)

Eksterne henvisninger 
 Ridser, Revner & Buler på gnags.dk (inkl. tekster)  (08-04-2012)

Album fra 2000
Gnags-album
Luis Humberto Salgado

Luis Humberto Salgado (10. december 1903 i Cayambe – 12. december 1977 i Quito Ecuador) var en ecuadoiansk komponist og lærer.

Salgado var nok Ecuadors mest indflydelsesrige og største komponist. 

Han har skrevet 9 symfonier, 4 operaer, 7 balletter, koncerter,vokalmusik og orkesterværker.

Han underviste på Quito´s Musikkonservatorium fra 1934 til 1968. 

Salgado var nok mest kendt som symfoniker, selvom to af hans operaer er regnet som nationale operaer.

Udvalgte værker 

 1 Symfoni "Andes-Ecuador" - for orkester
 2 Symfoni "Syntetisk nr. 1" - for orkester
 3 Symfoni "På et Rococo-tema" - for orkester
 4 Symfoni "Ecuadoriansk" - for orkester
 5 Symfoni "Neo Romantisk" - for orkester
 6 Symfoni  - for pauker og strygeorkester
 7 Symfoni "Dedikeret til Beethoven" - for orkester
 8 Symfoni "Dedikeret til sekventshundredeårsdagen for slaget ved Pichincha" - for orkester
 9 Symfoni "Syntetsik nr. 2" - for orkester

Komponister fra Ecuador
Klassiske komponister fra det 20. århundrede
Lærere
Galop (gangart)

Galop (af højtysk gahlaufan; løbe), er en af hestens gangarter, og er den hurtigste af disse. Hesten har den ene sides for- og bagben foran den anden sides ben og løfter alle ben samtidig, hvorved hesten i et øjeblik er uden kontakt med underlaget. Alt efter om højre eller venstre side under størsteparten af galopspringet er foran den anden side, siges hesten at gå i "højre" eller "venstre" galop. Der findes også krydsgalop, hvor hestens bagben har samme bevægelse og dermed er parallelle med forbenene. Der skelnes endvidere mellem strakt eller fri galop, hvor hesten strækker ud og løber hurtigt, og kort galop, hvor den holdes an af tøjlen og tager kortere skridt. De to eksempler til højre viser foroven strakt galop, forneden kort galop.

Gang
Hestesport
Galopsport
A-klassen

A-klassen er en dansk satireserie på 8 afsnit, der havde premiere den 28. marts 2012 på DR2. I serien følger man fem arbejdsløse mennesker, der skal gennemføre et otte ugers aktiveringsprojekt på et jobcenter for at få deres dagpenge.

Serien er skrevet og instrueret af Parminder Singh og Morten Boesdal Halvorsen.

Priser 
 Modtog TV Prisen 2012 i kategorien Bedste Satire / Comedy Show
 Robert nomineret i 2013 for Bedste TV-Serie, Bedste Mandlige TV-Hovedrolle (Ole Boisen), Bedste Mandlige TV-Birolle (Peter Gantzler)

Medvirkende

Eksterne henvisninger 
 Officiel hjemmeside

Noter 

Danske tv-serier fra 2010'erne
Satire
DR-serier
Komedieserier fra Danmark
Gerardo Guevara

Luis Gerardo Guevara Viteri (født 23. september 1930 i Quito Ecuador) er ecuadors mest betydningsfulde nulevende komponist.

Guevara studerede hos Luis Humberto Salgado, og tog senere til Paris, hvor han studerede hos Nadia Boulanger. 
Han er stærkt inspireret af Bela Bartoks musik, og kombinerer den med den indfødte stil fra Ecuador i sin musik. 

Guevara har skrevet orkestermusik, strygerkvartetter, sonater, kammermusik etc.

Udvalgte værker 

 "Ecuador" (1972) (orkestersuite)  - for orkester
 "Tuyallay" (1967) - for orkester
 "Historie" (1990) - for orkester
 "Og fred på Jorden blandt mennesker" (1987) - for baryton og orkester
 "Huayra Shina" (1987) - for sopran, baryton og orkester
 2 strygekvartetter (1960, 1963-1964) 
 "Fest" - (1982) for klaver 
 "Sal" (1988) - for klaver

Komponister fra Ecuador
Klassiske komponister fra det 20. århundrede
Matilde Camus

Aurora Matilde Gómez Camus (26. september 1919 i Santander – 28. april 2012) var en spansk digter.

Noter

Eksterne henvisninger 
 Matilde Camus 

Digtere fra Spanien
Personer fra Santander
Sturges

Sturges er et efternavn, der henviser til blandt andre:

 Jock Sturges – amerikansk fotograf, (f. 1947)
 John Sturges – amerikansk filmproducent, (1910 – 1992)
 Preston Sturges – amerikansk filminstruktør, (1898 – 1959)
 Robert Sturges – engelsk general, (1891 – 1970)
Ikke-naturaliserede adelsslægter i Danmark

Der lever i Danmark en række udenlandske adelsslægter, som aldrig er blevet naturaliseret som dansk adel. De regnes således ikke til den danske adel, men er adelige i deres oprindelseslande.

Haandbog over den ikke naturaliserede Adel 
Theodor Hauch-Fausbøll har for "Forbundet af ikke naturaliserede Adelsslægter i Danmark" udgivet Haandbog over den ikke naturaliserede Adel (1. udg. 1917, 2. udg. 1933) som en opgørelse over de ikke-naturaliserede adelsslægter, der levede i Danmark på udgivelsestidspunktet. Disse slægter er bl.a.:

 d'Auchamp
 Bibow
 Briand de Crèvecœur - Slægten er listet i Hauch-Fausbølls bog, men er ikke adelig.
 Dahlerup
 Dompierre de Jonquières
 Du Plessis de Richelieu
 Ripperda
 Eggers
 Freiesleben
 Haffner
 de Hemmer
 (von der) Hude
 Lotzbeck
 Magius
 Normann
 Myschetzky
 d'Origny
 Platen(-Hallermund)
 von der Recke
 Rosen
 Schindel
 Schlegel
 Seydewitz
 Stricker
 Syberg
 Wimpffen

Slægter, som var uddøde i 1917 
Dertil kommer de ikke naturaliserede slægter i Danmark, som var uddøde i Danmark i 1917 og derfor ikke nævnt hos Hauch-Fausbøll:

 Abbestée
 Cheusses
 Cicignon
 Damas de Cormaillon
 Desroches de Parthenay
 Dombroick
 du Plat
 Du Val de la Pottrie
 Franck de Franckenau
 von Fyren/Führen
 Gaffron
 Grambow
 Hahn
 Heinen
 Koss
 Krefting/Kräfting
 Langen
 von der Pfordten
 Rault (?)
 Reichau
 Suzannet de La Forest
 Warnstedt

Ikke-naturaliserede adelsslægter, som er kommet til Danmark siden 1933 
Slutteligt er der en række ikke-naturaliserede slægter, som har taget fast ophold i Danmark efter 1933:

 von Gouda tot Stolvijk

Kilder 
 Theodor Hauch-Fausbøll: Haandbog over den ikke naturaliserede Adel, 1. udg. 1917, 2. udg. 1933.
 Biografier i Dansk Biografisk Leksikon.

Adel fra Danmark
Lister relateret til Danmark
Adelsslægter
Verden (flertydig)

Verden (latin mundi) har flere betydninger:
 Verden
 En del af jorden:
 Den første verden
 Den anden verden
 Den tredje verden
 Den fjerde verden
 Den gamle verden
 Den nye verden
 Verdensaltet; det eksisterende:
 Universet
 Tilværelsen
 Virkeligheden

 En kunstig øgruppe ud for Dubais kyst.
 Virtuelle verdener:
 Et parallelt univers.
 Verden – term for bane, land eller område i et tv-spil og computerspil.
 I Tyskland
 Landkreis Verden, en landkreis i Niedersachsen
 Verden (Aller), - landkreisens administrationsby ved floden Aller

Se også 
 Naturens Verden – tidsskrift
 Bogens Verden – tidsskrift
 Videnskabens Verden – DR program
 Hendes Verden – ugeblad
 Den anden verden (flertydig)
 Verdensaksen - latin axis mundi
Ib Bluitgen

Ib Bluitgen (31. december 1921 – 4. august 2013) var en dansk sølvsmed. Ib Bluitgen kom som fjortenårig i lære i den berømte Georg Jensens sølvsmedje, som han afsluttede med sølvmedalje for svendestykke. 1945-48 gik han på Kunstakademiet som elev af professor Utzon-Frank, hvor han udviklede sit store talent for formens indre dynamik og kraft.

Ib Bluitgen debuterede på Charlottenborgs Forårsudstilling og Kunstnernes Efterårsudstilling som billedhugger samtidig med, at han på legater afrundede sin uddannelse med et ophold i Det Danske Studenterhus i Paris, hvor han inspireredes af de mange danske og udenlandske kunstnere, han mødte. Ib Bluitgen var i 1950’erne en del af det fremtrædende selskab af designere, kunsthåndværkere og sølvsmede, der var med til at sætte dansk sølv og kunsthåndværk på verdenskortet.

I 1953 blev han ansat som daglig leder af Georg Jensens berømte tegnestue. Selv stod han bl.a. for korpusarbejder til danske kirker og en omfattende fremstilling af smykker. Han har deltaget i udstillinger over hele verden, bl.a. Paris, London og New York, og er i dag repræsenteret med sølvarbejder på Museet på Koldinghus og på Kunstindustrimuseet i København. Blandt de udmærkelser, han har modtaget, kan nævnes Diplom 10. Triennale Milano, Statens Kunstfond og Karl Gustav Hansen Prisen.

Han var medstifter af Kunsthåndværkerrådet og medvirkede ved etableringen af det arbejdende sølvsmedeværksted på Herning Kunstmuseum. Fra 1962 og til sin død havde Ib Bluitgen eget atelier i Birkerød, hvor han arbejdede med korpus, smykker i sølv samt industrielt design.

Sølvsmede fra Danmark
Danskere i 1900-tallet
Kosmos (flertydig)

Kosmos refererer generelt til et ordnet eller harmonisk system, og bliver anvendt som et synonym for universet, som understreger at universet er et ordnet system regeret af naturlove; denne brug stammer fra filosoffen Pythagoras i det 6. århundrede f.Kr.

Cosmos eller Kosmos har flere betydninger:

Astronomi 
 Kosmos (satellit) – en serie af sovjetiske/russiske satellitter
 Kosmos (raketfamilie) – en serie af sovjetiske/russiske raketter
 Cosmic Evolution Survey (COSMOS), a Hubble Space Telescope Treasury Project
 Cosmos 1 – et solsejlsprojekt

Virksomheder 
 A/S Kosmos – et norsk shipping-selskab
 Kosmos Airlines – et russisk flyselskab
 Kosmos (udgiver) – en udgiver af bøger, legetøj og spil
 Cosmos – rejsebus selskab

Computer 
 Cosmos (operativsystem)
 COSMOS (telekommunikation)
 COS/MOS – en familie af integrerede kredsløb
 CoSMoS – et genetisk modellerings forskningsprojekt
 COSMOS – en molekylær modelleringssoftwarepakke

Nonfiktion 
 Cosmos: A Personal Voyage – et 13 afsnits dokumentar fjernsynsserie præsenteret af Carl Sagan
 Cosmos (bog) – en bog af Carl Sagan baseret på dokumentarserien
 Cosmos (tidsskrift) – et australsk populærvidenskabeligt tidsskrift
 Kosmos (Humboldt) – en videnskabelig afhandling af Alexander von Humboldt
 Cosmos: A Journal of Emerging Issues – en årlig essaysamling udgivet af Cosmos Club
 The Kosmos Trilogy – en serie af filosofi bøger af Ken Wilber

Fiktionsanvendelser 
 Cosmos (film) – en tyrkisk film fra 2010
 COSMOS (Spriggan)
 Cosmos (transformers)
 KOS-MOS – Xenosaga karakter
 Kosmos (Marvel Comics)
 Kosmos (novelle) – af Witold Gombrowicz
 Sailor Cosmos – en Sailor Moon karakter
 Ultraman Cosmos – en japansk TV-serie

Musik 
 k.o.s.m.o.s – et psykedelisk tranceprojekt af Nelson Santos
 Cosmos (band) – et lettisk a capella-band
 Cosmos (Buck-Tick-album)
 Cosmos (The Send-album)
 Cosmos (McCoy Tyner-album)
 K.O.S.M.O.S – et album af Valensia
 Kosmos (Isao Tomita-album) – et album af Isao Tomita
 Cosmos – en japansk jazzfusionsgruppe bestående af Keiko Doi
 Cosmos – en japansk musikduo bestående af Sachiko M og Ami Yoshida
 Cosmos – en house (musikgenre) projekt af DJ Tom Middleton

Steder 
 Cosmos, Minnesota – i USA
 Kosmos, North West – i Sydafrika

Sport 
 New York Cosmos – en fodboldklub i New York City
 Jomo Cosmos – en sydafrikansk fodboldklub i Johannesburg
 OR Tambo Cosmos – en sydafrikansk fodboldklub i Mthatha
 S.S. Cosmos – en sanmarinesisk fodboldklub

Botanisk 
 Kosmos (Cosmos) – planteslægt

Se også 
 Johanneslogen Kosmos
Jacob Holm

Jacob Holm har flere betydninger:

 Jacob Holm (håndboldspiller) (1996-) – dansk håndboldspiller
 Jacob Holm (biskop) (1543-1609) – dansk biskop
 Jacob Holm (grosserer) (1770-1845) – dansk grosserer og skibsreder
 Jacob Holm (erhvervsmand) (født i 1961) – dansk direktør
 Jacob Holm Industries – dansk, senere schweizisk firma, grundlagt 1794 af ovennævnte grosserer

Se også 
 Jakob Holm
Anders Ryman

Anders Ryman er en svensk fotograf der har specialiseret sig i folk, rejser og etniske kulturer.

Ryman har studeret kulturantropologi, men skiftede til fotojournalistik efter antropologisk feltarbejde på Samoa.
Han har siden arbejdet med fotojournalistik, først i den sydlige stillehavsregion, siden i hele verden.
Rymans fotografier har illustreret blandt andet National Geographic Nordic og Illustreret Videnskab.
Rymans seneste projekt har været Rites of Life med en bog udgivet i 2008 og udendørs udstillinger i flere større byer, her iblandt København.
Projektet fokuserede på livets ritualer, såsom fødselsskikke, indlemmelsesritualer og bryllupper, i steder som Etiopien, Spanien, Tyrkiet, Thailand og Norge.

Henvisninger 

Fotografer fra Sverige
Against Me!

Against Me! er et amerikansk punkband dannet i 1997 i Naples, Florida. Bandet udgav deres debutalbum Against Me! Is Reinventing Axl Rose! i 2002. Tre år senere indgik bandet pladekontrakt med det etablerede pladeselskab Sire Records (sub-label til Warner Music Group), hvor de i 2007 udgav New Wave.

Bandets har siden etableringen haft skiftende besætninger, men består i dag af:
 Laura Jane Grace – guitar, forsanger (1997–i dag)
 James Bowman – guitar, vokal (2001–i dag)
 Andrew Seward – bas, vokal (2002–i dag)
 Jay Weinberg – trommer, percussion (2010–i dag)

Diskografi 
 Against Me! Is Reinventing Axl Rose (2002)
 Against Me! as the Eternal Cowboy (2003)
 Searching for a Former Clarity (2005)
 New Wave (2007)
 White Crosses (2010)
 Transgender Dysphoria Blues (2013)

Eksterne henvisninger 

 Officiel hjemmeside

Punkgrupper fra USA